મ્યુનિ. જન્મ મરણ વિભાગના રજિસ્ટ્રાર ડો. અમિત એ. વેગડા કહે છે. ‘કોર્પોરેશનાં આ સોફ્ટવેર અંતર્ગત શહેરની વી.એસ. હોસ્પિટલ, સિવિલ હોસ્પિટલ સહિતની સરકારી અને ખાનગી હોસ્પિટલ મળીને કુલ ૭૫૦ હોસ્પિટલને આવરી લેવાઈ છે. આ તમામ હોસ્પિટલને તંત્ર દ્વારા યુઝર્સ પાસવર્ડ અપાયા છે. જેના કારણે આ હોસ્પિટલ પોતાને ત્યાં થતાં નવજાત શિશુના જન્મ કે દર્દીનાં મૃત્યુની વિગત ઓનલાઈન નોંધાવી શકશે. જે તે હોસ્પિટલની જન્મ કે મરણની નોંધાવેલી વિગતોની જે તે વોર્ડનાં અર્બન હેલ્થ સેન્ટરના મ્યુનિ. કર્મચારી ચકાસણી કરશે. તંત્રની ચકાસણી માટે જે તે હોસ્પિટલ દ્વારા ત્રણ દિવસમાં ફોર્મ ભરીને વિગત પાઠ‍વવી પડશે.